Document ID: 31995R1201

A Bizottság 1201/95/EK rendelete
(1995. május 29.)
a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK rendelet VI. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2381/94/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2] és különösen annak 13. cikkére,
tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet VI. melléklete tartalmának meghatározásáról, továbbá az 5. cikke (4) bekezdésében foglalt rendelkezések végrehajtására vonatkozó részletes szabályok megállapításáról szóló, 1993. január 25-i 207/93/EGK bizottsági rendeletre [3] és különösen annak 3. cikkére,
mivel egyes tagállamok arról értesítették a többi tagállamot és a Bizottságot, hogy bizonyos, a 2092/91/EGK rendelet VI. mellékletének C. szakaszában nem szereplő mezőgazdasági eredetű összetevők felhasználásának engedélyezésére került sor; mivel megállapítást nyert, hogy e bejelentett termékek közül néhány tekintetében nem megfelelő mennyiségű a közösségi termelés; mivel ezért ezeket a termékeket fel kell venni a VI. melléklet C. szakaszába;
mivel megállapítást nyert, hogy a Közösségben folytatott ökológiai termelés keretében jelentős mennyiségben termelnek cikóriát, különböző erjesztett italokból nyert ecetet és számos fűszermag- és fűszernövényfélét; mivel ezért a cikóriát, az ecetet, továbbá a fűszermagvakat és -növényeket a VI. melléklet C. szakaszából el kell hagyni;
mivel a lehető legrövidebb időn belül el fog készülni az Európai Közösségben ökológiai termelés keretében kellő mennyiségben nem termelt főbb fűszermagvak és fűszernövények jegyzéke; mivel a jegyzék jóváhagyásáig a 207/93/EGK rendelet 3. cikkében előírt eljárás alkalmazható az ugyanazon cikkben meghatározott feltételekkel;
mivel az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,
ELFOGADTA EZT A RENDELETET:
1. cikk
A 2092/91/EGK rendelet VI. melléklete az e rendelet mellékletében előírtak szerint módosul.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Az e rendelet mellékletének első és negyedik francia bekezdésében említett termékek az e rendelet hatálybalépését követő három hónapig továbbra is a korábbi feltételek mellett használhatók fel.
Az e rendelet mellékletének harmadik francia bekezdésében említett termékek az e rendelet hatálybalépését követő hét hónapig továbbra is a korábbi feltételek mellett használhatók fel.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. május 29-én.

Labels: 17
6